מיסיסיפי (נהר)

ערך זה עוסק בנהר המיסיסיפי בארצות הברית. אם התכוונתם לנהר מיסיסיפי במחוז אונטריו בקנדה, ראו .
| --- | --- |
המיסיסיפי סמוך לניו אורלינס
המיסיסיפי סמוך לניו אורלינס
 מידע כללי
 אורך:  3,782 ק"מ  עם המיזורי 6,027 ק"מ
 ספיקה ממוצעת:  סנט לואיס: 4,757 מ"ק לשניייה  ויקסבורג: 21,749.5 מ"ק לשניייה  באטון רוז': 16,800 מ"ק לשנייה
 אגן ניקוז:  2,980,000 קמ"ר
 מוצא:  אגם איטאסקה (אנ')
 גובה מוצא הנהר:  450 מטרים
 קואורדינטות מוצא:  47°14′23″N 95°12′27″W﻿ / ﻿47.23972°N 95.20750°W﻿ / 47.23972; -95.20750
 יובלים:  Black River, Des Moines River, נהר מינסוטה, White River, Iowa River, אילינוי, מיזורי, נהר רוק, אוהיו, Saint Croix River, Wisconsin River, ארקנסו, Turtle River, קאסקאסקיאה, Trempealeau River, Upper Iowa River, Swan River, Skunk River, Vermillion River, Swan River, Salt River, Schoolcraft River, Wind River, Village Creek, Rush River, Minnehaha Creek, River aux Vases, Fox River, Bassett Creek, Yellow River, Coles Creek, Nokasippi River, Apple Creek, Brazeau Creek, Cinque Hommes Creek, Rum River, Marys River, Obion River, Wolf River, Maquoketa River, Rice Creek, Turkey River, Loosahatchie River, Big Black River, נהר סנט פרנסיס, נהר יאזו, Apple River, Big Muddy River, Prairie River, Meramec River, Chippewa River, Sucker, Henderson Creek, Little Maquoketa River, Wapsipinicon River, Duck Creek, Catfish Creek, Crow River, River des Peres, Bayou Pierre, Hatchie River 
 שפך:  מפרץ מקסיקו באוקיינוס האטלנטי
 קואורדינטות שפך:  29°09′04″N 89°15′12″W﻿ / ﻿29.15111°N 89.25333°W﻿ / 29.15111; -89.25333
 מדינות באגן הניקוז:  ארצות הברית, קנדה
 
 נהר המיסיסיפי ואגן הניקוז שלו. למקרא מפורט באנגלית הקש על המפה
 
הגשר "Chain of Rocks" על המיסיסיפי מצפון לסנט לואיס שבמיזורי
סכר ותא שיט מספר 5 ברוק איילנד באילינוי
נהר מיסיסיפי (באנגלית: Mississippi River) הוא הנהר השני באורכו ביבשת אמריקה הצפונית לאחר הנהר מיזורי, והנהר הראשי של אגן הניקוז השני בגודלו ביבשת זו, לאחר אגן הניקוז של מפרץ הדסון. ממקורו באגם איטאסקה (אנ') בצפון מינסוטה, הוא זורם בדרך כלל דרומה לאורך 3,782 קילומטרים עד לדלתה של נהר המיסיסיפי במפרץ מקסיקו. אורכם המשותף של המיסיסיפי והיובל העיקרי שלו, מיזורי, הוא 5,970 ק"מ, ויחד הם מהווים את הנהר הרביעי באורכו בעולם, לאחר הנילוס, האמזונאס והיאנגצה.
למיסיסיפי יש יובלים רבים, ואגן הניקוז שלו משתרע ב-32 ממדינות ארצות הברית ושתי פרובינציות קנדיות בין הרי הרוקי והרי האפלצ'ים. האפיק העיקרי של הנהר הוא כולו בתוך ארצות הברית. שטח אגן הניקוז הכולל הוא 3.2 מיליון קילומטרים רבועים, מתוכם רק כאחוז אחד בקנדה. הנהר מנקז כ-37% משטח ארצות הברית הרציפה. המיסיסיפי מדורג כנהר החמישה-עשר בעולם לפי ספיקה ממוצעת בשפך (16,792 מטרים מעוקבים לשנייה). הנהר גובל או עובר דרך המדינות: מינסוטה, ויסקונסין, איווה, אילינוי, מיזורי, קנטקי, טנסי, ארקנסו, מיסיסיפי ולואיזיאנה.
ילידים אמריקאים חיו לאורך נהר המיסיסיפי ויובליו במשך אלפי שנים. רובם היו ציידים-לקטים, אבל חלקם, כמו בוני התלים (אנ'), יצרו תרבויות חקלאיות ועירוניות משגשגות. הגעתם של האירופים במאה ה-16 שינתה את אורח החיים הילידי, כאשר מגלי ארצות, ואחר כך מתיישבים, הגיעו לאגן הניקוז במספרים הולכים וגדלים. הנהר שימש תחילה כמחסום, ויצר גבולות למלכות המשנה של ספרד החדשה, צרפת החדשה וארצות הברית המוקדמת, ולאחר מכן כעורק תחבורה ותקשורת חיוני. במאה ה-19, בתקופת שיא האידאולוגיה של הייעוד הגלוי, שימשו המיסיסיפי וכמה יובלים מערביים, בעיקר המיזורי, נתיבים להתפשטות של ארצות הברית מערבה.
השטח המישורי סביב הנהר, משפך הנהר אוהיו למיסיסיפי ועד למפרץ מקסיקו, הקרוי באנגלית Mississippi embayment, שנוצר משכבות עבות של מרבצי הסחף של הנהר, הוא אחד האזורים הפוריים ביותר של ארצות הברית; ספינות קיטור היו בשימוש נרחב במאה ה-19 ובתחילת המאה ה-20 למשלוח סחורות חקלאיות ותעשייתיות. במהלך מלחמת האזרחים האמריקנית, ההשתלטות של כוחות האיחוד על המיסיסיפי הייתה נקודת מפנה לקראת ניצחון, בשל חשיבותו האסטרטגית של הנהר למאמץ המלחמתי של הקונפדרציה. בשל הגידול המשמעותי של ערים והספינות והארבות הגדולות יותר שהחליפו את ספינות הקיטור, בוצעו בעשורים הראשונים של המאה ה-20 עבודות הנדסיות מסיביות כמו סוללות, תאי שיט וסכרים, שנבנו בדרך כלל תוך שילוב ביניהם. המוקד העיקרי של עבודה זו היה למנוע מהמיסיסיפי התחתון לעבור לערוץ של הנהר אטצ'אפלאיה (אנ') ולעקוף את ניו אורלינס.
מאז המאה ה-20, נהר המיסיסיפי חווה גם זיהום ובעיות סביבתיות גדולות - בעיקר רמות גבוהות של נוטריאנטים וכימיקלים ממי נגר חקלאי, התורם העיקרי לאזור המוות של מפרץ מקסיקו.